ర్యాన్ రికెల్టన్

ర్యాన్ డేవిడ్ రికెల్టన్ (జననం 1996 జూలై 11) దక్షిణాఫ్రికా క్రికెట్ ఆటగాడు. అతను 2022 మార్చి 31న దక్షిణాఫ్రికా క్రికెట్ జట్టు తరఫున అంతర్జాతీయ క్రికెట్ లోకి ప్రవేశించాడు. అతను వికెట్ కీపరు, ఎడమ చేతి బ్యాటరు. రికెల్టన్ దేశీయంగా గౌటెంగ్‌కు ప్రాతినిధ్యం వహిస్తాడు.

దేశీయ కెరీర్ 
అతను గౌటెంగ్ కోసం నార్తర్న్స్‌పై ఫస్ట్-క్లాస్ ప్రవేశం చేశాడు.  2017 ఆగస్టులో అతను, T20 గ్లోబల్ లీగ్ మొదటి సీజన్ కోసం నెల్సన్ మండేలా బే స్టార్స్ జట్టులో ఎంపికయ్యాడు.  2017 సెప్టెంబరు 1న 2017 ఆఫ్రికా T20 కప్‌లో గౌటెంగ్ తరపున తన తొలి ట్వంటీ20 ఆడాడు.  అయితే, 2017 అక్టోబరులో క్రికెట్ దక్షిణాఫ్రికా, టోర్నమెంట్‌ను ముందు 2018 నవంబరుకు వాయిదా వేసి, ఆ తర్వాత వెంటనే రద్దు చేసింది.

అతను గౌటెంగ్ కోసం 2017–18 CSA ప్రావిన్షియల్ వన్-డే ఛాలెంజ్ టోర్నమెంట్‌లో ఎనిమిది మ్యాచ్‌ల్లో 351 పరుగులతో అత్యధిక పరుగుల స్కోరర్‌గా నిలిచాడు.  అతను గౌటెంగ్ కోసం 2017–18 సన్‌ఫోయిల్ 3-డే కప్‌లో ఆరు మ్యాచ్‌లలో 562 పరుగులతో అత్యధిక పరుగుల స్కోరర్‌గా నిలిచాడు. 

2018 జూన్‌లో అతను, 2018-19 సీజన్ కోసం హైవెల్డ్ లయన్స్ జట్టుకు ఎంపికయ్యాడు.  మరుసటి నెలలో, అతను క్రికెట్ దక్షిణాఫ్రికా ఎమర్జింగ్ స్క్వాడ్‌లో ఎంపికయ్యాడు.  2018 అక్టోబరులో, అతను ఎంజాన్సీ సూపర్ లీగ్ T20 టోర్నమెంట్ మొదటి ఎడిషన్ కోసం జోజి స్టార్స్ జట్టుకు ఎంపికయ్యాడు.   2019 సెప్టెంబరులో 2019 ఎంజాన్సీ సూపర్ లీగ్ టోర్నమెంట్ కోసం జోజి స్టార్స్ జట్టు కోసం మళ్ళీ జట్టుకు ఎంపికయ్యాడు.  అదే నెలలో, 2019–20 CSA ప్రావిన్షియల్ T20 కప్ కోసం గౌటెంగ్ జట్టుకు ఎంపికయ్యాడు. 

2022 ఫిబ్రవరిలో రికెల్టన్, 2021–22 CSA T20 ఛాలెంజ్‌కి ఇంపీరియల్ లయన్స్ కెప్టెన్‌గా ఎంపికయ్యాడు.

అంతర్జాతీయ కెరీర్ 
2021 జనవరిలో రికెల్టన్, పాకిస్తాన్‌తో జరిగే సిరీస్ కోసం దక్షిణాఫ్రికా ట్వంటీ 20 ఇంటర్నేషనల్ (T20I) జట్టుకు ఎంపికయ్యాడు.  2021 ఏప్రిల్లో, దక్షిణాఫ్రికాలో 2021–22 క్రికెట్ సీజన్‌కు ముందు గౌటెంగ్ జట్టులో ఎంపికయ్యాడు.  2021 మేలో, జింబాబ్వే పర్యటన కోసం జింబాబ్వే A క్రికెట్ జట్టుతో ఆడేందుకు దక్షిణాఫ్రికా A జట్టులో ఎంపికయ్యాడు.  అతను లిస్టు A సిరీస్‌లో ఒక సెంచరీతో సహా 224 పరుగులు చేశాడు. ఈ సిరీస్‌లో అత్యధిక పరుగులు చేసిన ఆటగాడిగా నిలిచాడు. 

2021 నవంబరులో, నెదర్లాండ్స్‌తో జరిగే సిరీస్ కోసం దక్షిణాఫ్రికా వన్డే ఇంటర్నేషనల్ (ODI) జట్టులో అతను ఎంపికయ్యాడు.  మరుసటి నెలలో, భారత్‌తో జరిగే సిరీస్‌కు దక్షిణాఫ్రికా టెస్టు జట్టులో కూడా రికెల్టన్ ఎంపికయ్యాడు.  2022 జనవరిలో అతను, న్యూజిలాండ్ పర్యటన కోసం టెస్టు జట్టుకు ఆహ్వానం అందుకున్నాడు.  2022 మార్చిలో, బంగ్లాదేశ్‌తో జరిగిన సిరీస్ కోసం దక్షిణాఫ్రికా టెస్టు జట్టులో రికిల్టన్ ఎంపికయ్యాడు.  అతను 2022 మార్చి 31న బంగ్లాదేశ్‌పై దక్షిణాఫ్రికా తరపున టెస్టుల్లో అడుగుపెట్టాడు. 2023 మార్చి 18న వెస్టిండీస్‌పై తన వన్‌డే రంగప్రవేశం చేసాడు.

మూలాలు 

జీవిస్తున్న ప్రజలు
1996 జననాలు
దక్షిణాఫ్రికా క్రికెట్ క్రీడాకారులు